Die Yukonrivier (Engels: Yukon River, Frans: Fleuve Yukon) is 'n groot wes-vloeiende rivier in Noord-Amerika. Dié rivier, met 'n lengte van 3 190 km (1 982 myl), is die vyfde langste rivier in Noord-Amerika en die mees westelike een. Yukonrivier beteken "Groot Rivier" of "Groot, wyd rivier" in die tale van die inheemse Amerikaanse bevolking, wat aan die stroomgebied van die rivier woon. Dus is die naam Yukon net 'n Anglisisme van die Gwich'in-woord Yu-kun-ah ("Groot Rivier"). Naburige Eerste Nasies - soos die Koyukon of die Deg Hit'an - het die rivier ook Yookkene ("Groot, wyd rivier") of Yukkhane ("Groot Rivier") genoem.
Die Yukonrivier naby Carmacks
Die stroomgebied van die Yukonrivier
Oorsprong Rotsgebergte, Brits-Columbië (Kanada)
Monding Alaska, VSA
Stroomgebied Brits-Columbië, Yukon (Kanada) en Alaska (VSA)
Lengte 3 190 km (1 982 myl)
Oorspronghoogte 731 m (2 192 voet)
Gemiddelde afloop 6 430 m³/s (227 000 ft³/s)
Stroomgebiedopp. 854 700 km² (330 000 myl²)
Kaart van die Yukonrivier-bekken in Noord-Amerika
Die Yukonrivier ontspring in die Llewellyn-gletser by die Atlinmeer in die Rotsgebergte in die Kanadese provinsie Brits-Columbië net suid van Yukon se grens. Aansluitend vloei die rivier in 'n noordwestelike rigting deur dié gebied, wat na die rivier genoem is. Net wes van Yukon se hoofstad, Whitehorse, kruis die Yukonrivier die Kanadees-Amerikaanse grens en vloei in 'n westelike rigting deur die deelstaat Alaska, voordat die rivier in 'n uitgestrekte delta in die Beringsee uitmond. Die stroomgebied van die Yukonrivier is 25% groter as die oppervlakte van die deelstate Texas of Alberta.
↑ (en) "Yukon River". Encyclopædia Britannica. URL besoek op 21 Februarie 2015.
↑ (en) "Yukoninfo.com". Yukoninfo.com. Besoek op 21 Februarie 2015.
↑ 3,0 3,1 (en) Brabets, Timothy P; Wang, Bronwen; Meade, Robert H. (2000). "Environmental and Hydrologic Overview of the Yukon River Basin, Alaska and Canada" (PDF). United States Geological Survey. Besoek op 21 Februarie 2015. AS1-onderhoud: Veelvoudige name: authors list (link)
Ontsluit van "https://af.wikipedia.org/w/index.php?title=Yukonrivier&oldid=1890154"